
Kirjalike nõusolekute andmine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid: 
1.1. 22.04.2014.a KÜ Gerassimovi 3 poolt kirjaliku nõusoleku andmise taotlus (dok. reg nr. 3933/1-16) V. Gerassimovi tn 3 ja Vassili Gerassimovi tänaval sademevee kanalisatsioonitorustiku ehitamiseks. 25.04.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.
1.2.  26.05.2014.a Sõstra tn 8  kinnistu omanikult kirjalike nõusolekute andmise taotlused (dok. reg nr. 5177/1-16) piirdeaia  ja kuuri püstitamiseks.
1.3. 04.06.2014.a Väina tn 6 kinnistu omanikult kirjaliku nõusoleku andmise taotlus (dok. reg nr. 5619/1-16) piirdeaia püstitamiseks.
1.4. 28.05.2014.a Puidu tn 2 kinnistu omanikult kirjalike nõusolekute andmise taotlused (dok. reg nr. 5275/1-16) piirdeaia püstitamiseks.

Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §16 toodud kirjalike nõusolekute andmise keeldumise põhjused puuduvad. Seega, kirjalike nõusolekute andmiseks takistusi ei ole.

2. ÕIGUSLIKUD ALUSED

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd;

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.
3. OTSUS
Anda kirjalikud nõusolekud alljärgnevatel aadressidel:

3.1. V. Gerassimovi tn 3 ja Vassili Gerassimovi tänaval sademevee kanalisatsioonitorustiku ehitamiseks;

3.2. Sõstra tn 8 piirdeaia  ja kuuri püstitamiseks;
3.3. Väina tn 6 piirdeaia püstitamiseks;
3.4. Puidu tn 2 piirdeaia püstitamiseks;

4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.

